Čo je vitiligo a ako vzniká?
Vitiligo je získaná depigmentácia kože. Vyskytuje sa u 1 – 2 % populácie. V 30 – 40 % má familiárny výskyt. Postihuje rovnako obidve pohlavia. Najčastejšie sa objavuje medzi 10. až 30. rokom života.
Vtiligo vzniká ako následok zániku pigmentových kožných buniek - melanocytov, ktoré produkujú kožný pigment – melanín, ktorý je zodpovedný za farbu kože, najčastejšie na autoimunitnom podklade.
Autoimunitná deštrukcia melanocytov, keď imunitný systém vytvára protilátky proti vlastným pigmentovým bunkám. Biele krvinky a protilátky napádajú melanocyty, zničia ich a tým vzniká depigmentácia. Vitiligo často sprevádzajú aj ďalšie autoimunitné ochorenia (napr. choroby štítnej žľazy).
Presná príčina vzniku ochorenia nie je známa, existujú však tri teórie.
- Najčastejšiou je autoimunitná deštrukcia melanocytov
- Ďalšia teória sa opiera o autodeštrukciu vlastnými enzymatickými procesmi pri poruche regulácie bunkového cyklu pri oxidačnom strese.
- Poslednou teóriou je neurohumorálna hypotéza, ktorá tvrdí, že melanocyty sú zničené neuromediátormi – látkami zúčastňujúcimi sa prenosu signálu medzi nervovými bunkami. Pri vzniku tohto ochorenia spolupôsobia viaceré činitele a faktory súčasne, preto sa nedá jednoznačne vysvetliť príčina procesu vzniku.
Medzi spúšťače choroby môžu patriť najčastejšie dedičnosť, stres či trauma.
Pod pojmom oxidačný stres rozumieme porušenie rovnováhy medzi vznikom voľných radikálov a ich odstránením pomocou prirodzených lapačov – bunkových antioxidantov.
Antioxidanty môžu hrať dôležitú úlohu pri neutralizácii oxidačného stresu a ochorení, ktoré sú vyvolané pôsobením voľných radikálov - medzi ktoré patrí aj vitiligo.
Liečba vitiliga - repigmentácia
Cieľom liečby vitiliga je dosiahnutie repigmentácie. Nielen z hľadiska estetického, ale aj ochranného. Miesto postihnuté vitiligom nie je prirodzene chránené pred pôsobením slnečného žiarenia. V súčasnej dobe nemožno vitiligo uspokojivo liečiť. Liečba zahŕňa spôsoby konzervatívne a chirurgické. Výber závisí od lokalizácie, rozsahu a doby trvania ochorenia, od veku pacienta, fototypu kože a predchádzajúcej liečby.
Typ liečby
Fototerapia využíva ultrafialové svetlo vlnovej dĺžky 311 nm.
Vitix gél slúži na reguláciu depigmentácie a manažment vitiliga (bielych škvŕn na pokožke). Regeneruje melanocyty a napomáha obnoviť prirodzenú tvorbu a množstvo kožného pigmentu melanínu.
Vitix tablety - výživový doplnok proti oxidačnému stresu, tablety obsahujú patentovanú rastlinnú aktívnu zložku EXTRAMEL® v kombinácii s vitamínmi (C, E, B9, B12) a minerálmi (selén, meď, zinok). Vitamín C, vitamín E, meď, selén a zinok pomáhajú chrániť bunky pred oxidačným stresom.
Vitamíny a minerály
Hrajú kľúčovú úlohu pri podpore zdravej pokožky a boji proti oxydačnému stresu.
Detailné informácie o účinkoch jednotlivých vitamínov a minerálov nájdete v sekcii vitamíny a minerály.
Morský kolagén
Kolagén je bielkovina, ktorá sa nachádza prakticky v celom našom tele. Najviac však ovplyvňuje stav kĺbov a vzhľad pokožky. Práve z týchto dvoch dôvodov je pre nás nevyhnutná.
Je všeobecne známe, že od 25. roku života ľudské telo postupne stráca schopnosť tvoriť kolagén a v pokožke sa jeho množstvo znižuje každoročne o 1,5%. Po 40. roku života si ho ľudské telo nevytvára takmer vôbec. Pre zachovanie zdravej a pružnej pokožky je dôležité jeho pravidelné dopĺňanie
Prečo práve rybací kolagén?